wannaphong/clean_thaiwikipedia huggingface dataset:
# เขาเซอเมรู
เขาเซอเมรู X เป็นภูเขาไฟที่มีพลังในจังหวัดชวาตะวันออก ประเทศอินโดนีเซีย ถือเป็นภูเขาที่สูงสุดในเกาะชวา ตั้งอยู่ในเขตที่แผ่นอินเดีย-ออสเตรเลียมุดตัวลงในแผ่นยูเรเชีย ชื่อ "เซอเมรู" มาจากคำว่าเขาพระสุเมรุ ภูเขาใจกลางโลกในศาสนาฮินดูและพุทธ กรวยภูเขาไฟสลับชั้นนี้มีอีกชื่อว่า มหาเมรุ หมายถึง "ภูเขาไฟที่ยิ่งใหญ่" ในภาษาสันสกฤต

 ธรณีวิทยา 
ภูเขาไฟเซอเมรูเป็นภูเขาที่สูงและชันมากเหนือที่ราบชายฝั่งตะวันออกของเกาะชวา Maar ประกอบด้วยทะเลสาบปล่องภูเขาไฟเป็นเส้นตรงไปจนถึงยอดของภูเขาไฟ ภูเขาไฟลูกนี้ตั้งอยู่ทางตอนใต้ของแอ่งยุบปากปล่องอาเจ็ก-อาเจ็กและจัมบากัน ซึ่งทับกันอยู่

 ประวัติศาสตร์การปะทุ 
มีการปะทุของภูเขาไฟเซอเมรูอยู่จำนวนหลายครั้ง ตั้งแต่ปี ค.ศ. 1818 ได้มีการบันทึกการปะทุอย่างน้อย 55 ครั้ง (ซึ่งทำให้เสียชีวิตทั้งหมด 10 ครั้ง) ซึ่งประกอบด้วยทั้งการไหลของลาวาและการไหลของไพโรคลาสติกการปะทุในประวัติศาสตร์ทั้งหมดมีค่าดัชนีการระเบิดของภูเขาไฟเท่ากับ 2 หรือ 3 ภูเขาไฟเซอเมรูอยู่ในสถานะของการปะทุใกล้คงที่ตั้งแต่ปี ค.ศ. 1967 ถึงปัจจุบัน

มีนักท่องเที่ยวปีนเขาเซอเมรูอยู่เสมอ โดยมักจะเริ่มจากหมู่บ้านรานูปาเนไปทางทิศเหนือ ถึงแม้ว่าทางวิชาการจะสามารถเกิดอันตรายได้ ซู ฮก กี นักกิจกรรมทางการเมืองชาวอินโดนีเซียในคริสต์ทศวรรษ 1960 เสียชีวิตในปี ค.ศ. 1969 จากการสูดดมก๊าซพิษขณะปีนขึ้นภูเขาไฟเซอเมรู

 การปะทุใน ค.ศ. 2021 

ปรัมปราวิทยา
เขาเซอเมรูตั้งชื่อตามเขาพระสุเมรุ ภูเขาตรงกลางโลกในศาสนาฮินดู ตามตำนานระบุว่า ภูเขาลูกนี้ย้ายมาจากอินเดียเพื่อสร้างเกาะชวา ส่วนเรื่องราวในตันตูปาเงอลารัน ผลงานชวาตะวันออกในคริสต์ศตวรรษที่ 15 ระบุว่า เดิมทีเขาเซอเมรูตั้งอยู่ทางตะวันตกของเกาะ แต่ภูเขานี้ทำให้เกาะหงาย ดังนั้น บรรดาเทพเจ้าจึงเคลื่อนย้ายภูเขาไปทางตะวันออก โดยระหว่างทางส่วนของภูเขาไฟไหลลงจากขอบล่าง ก่อให้เกิดภูเขาลาวู, วีลิซ, เกอลุด, กาวี, อาร์จูโนกับเวอลีรัง ความเสียหายที่เกิดขึ้นกับตีนเขาทำให้เขาเซอเมรูสั่นสะเทือน และยอดเขาก็หลุดออกและก่อให้เกิดเปอนังกูงันเช่นกัน ชาวฮินดูในอินโดนีเซียมีความเชื่อว่าภูเขานี้เป็นที่ประทับของพระศิวะในเกาะชวา
# มิสเตอร์โกลบอล 2019
มิสเตอร์โกลบอล 2019  เป็นการประกวดมิสเตอร์โกลบอลครั้งที่ 6 จัดขึ้นเมื่อวันที่ 26 กันยายน ค.ศ. 2019 ณ โนโวเทล กรุงเทพ สุขุมวิท 20, กรุงเทพมหานคร, ประเทศไทย โดยKim Jong-woo จากประเทศเกาหลี เป็นผู้ครองตำแหน่งในปีนี้

 ผลการประกวด 
 ลำดับ 
 ผลการประกวด ผู้เข้าประกวด มิสเตอร์โกลบอล 2019  - Kim Jong-woo รองอันดับ 1  - Houssem Saïdi รองอันดับ 2  - José Luis Rodrigo Navarro รองอันดับ 3  - Kenan Murseli รองอันดับ 4  - Braulio Encarnación 16 คนสุดท้าย  - Gill Raupp
  - Nelson Cáceres
  - Rubert Manuel Arías Solozábal
  - Herman Yosef Cahyono
  - Manuel Duarte López
  - Süleyman Mullahasan
  - Ricky Gumera
   - Michal Jan Grudzień
  - Angelo Amaro
  - Jeerawat Vetsakol
  - Nguyễn Hùng Cường  §

 § เข้ารอบ 16 ทีมสุดท้ายโดยอัตโนมัติ ผ่าน มิสเตอร์ป๊อบปูลาร์โหวต

 ลำดับการประกาศชื่อ 
16 คนสุดท้าย5 คนสุดท้าย

 รางวัลพิเศษ 
 รางวัล ผู้เข้าประกวด มิสเตอร์คอนจีเนียลีตี - Angelo Amaro ขวัญใจช่างภาพ - Chace Cheng King-Lokมิสเตอร์ป๊อบปูลาร์โหวต - Nguyễn Hùng Cường มิสเตอร์ชาร์มมิงสไมล์ - Kiengkai Xouansouandao  ชุดประจำชาติยอดเยี่ยม - Thiha Kyaw  เบสท์สวิมสูท - Kenny Guerra เบสท์โมเดล - Nelson Cáceres
 ผู้เข้าประกวด 
38 ผู้เข้าประกวดที่ได้รับการยืนยัน:Mister Global 2019 

 ประเทศ  ผู้เข้าประกวด Gill RauppNelson CáceresChen RuihuRubert Manuel Arías SolozábalThanh Tung CaoBraulio EncarnaciónAdam Hussein Jonathan Edward OnederaTcholo MedastinChace Cheng King-Lok Rishabh Chaudhary Kumar Herman Yosef CahyonoKodai Hata Kim Jong-wooKiengkai Xouansouandao Chris Chan Manuel Duarte López Thiha Kyaw Aryan SitaulaTriumph MosesSüleyman Mullahasan Kenny Guerra Ricky Gumera Miguel Millasaky Michal Jan GrudzieńEdgar IrizarryAngelo AmaroMarcus Max KarstenJosé Luis Rodrigo NavarroH. Maduranga DilshanSebastian JonssonKenan MurseliKevin Chang Zhe-WeiJeerawat VetsakolKwassy Francisco Deo AdjamahHoussem SaïdiBranden Allen CruzNguyễn Hùng Cường

 หมายเหตุ 

 เข้าร่วมครั้งแรก 

 
 
 
 
 
 
 

 กลับมาเข้าร่วม 
เข้าร่วมการประกวดครั้งล่าสุดในปี ค.ศ. 2017:

 
 
 
 
 

 ไม่เข้าร่วม 

 

 

 
 

 

 

 

 

 

 

 

 

 ถอนตัว 

  - Fidan Prekazi
  - Orlando Ruiz
# แบร์ตแห่งบูร์กอญ
แบร์ตแห่งบูร์กอญ  เป็นพระธิดาของกงราดผู้รักสันติ กษัตริย์แห่งบูร์กอญStefan Weinfurter, The Salian Century: Main Currents in an Age of Transition, transl. Barbara M. Bowlus, (University of Pennsylvania Press, 1999), 46. กับพระมเหสี มาตีลด์ พระธิดาของพระเจ้าหลุยส์ที่ 4 แห่งฝรั่งเศสกับแกร์แบร์กาแห่งซัคเซิน พระองค์ได้รับการตั้งชื่อตามพระมารดาของพระบิดา แบร์ตหรือแบร์ทาแห่งสเวเบีย

พระองค์แต่งงานครั้งแรกกับเอิดที่ 1 เคานต์แห่งบลัว ในราวปี ค.ศ. 983Burgundy and Provence 879-1032, Constance Brittain Bourchard, The New Cambridge Medieval History, Vol. III, ed. Timothy Reuter, (Cambridge University Press, 1999), 342. ทั้งคู่มีบุตรด้วยกันหลายคน หนึ่งในนั้นคือเอิดที่ 2

หลังสามีตายในปี ค.ศ. 996 ลูกพี่ลูกน้องลำดับที่สองของแบร์ต รอแบร์ กษัตริย์ร่วมแห่งฝรั่งเศส ต้องการที่จะแต่งงานกับพระองค์แทนที่พระมเหสีคนแรกผู้ถูกทอดทิ้ง โรซาลา ที่อายุมากกว่าพระองค์หลายปี การแต่งงานถูกต่อต้านจากพระบิดาของรอแบร์ พระเจ้าอูก กาแป เพราะจะทำให้มีปัญหากับผู้มีอำนาจทางศาสนาซึ่งจะส่งผลต่อการเมือง เนื่องจากทั้งคู่ร่วมสายโลหิตเดียวกัน ทว่าการแต่งงานก็เกิดขึ้นหลังอูกสิ้นพระชนม์ในเดือนตุลาคม ค.ศ. 996 ทำให้รอแบร์กลายเป็นกษัตริย์เพียงผู้เดียว

ความใกล้ชิดทางสายเลือดของรอแบร์กับแบร์ตทำให้ผู้มีอำนาจของศาสนจักรมองว่าการแต่งงานไม่ถูกต้องตามกฎหมายเนื่องจากไม่ได้รับการผ่อนผันจากสันตะปาปา หรือไม่ทั้งคู่ก็ไม่คิดที่จะขอการผ่อนผัน พระสันตะปาปาเกรกอรีที่ 5 จึงประกาศตัดขาดทั้งคู่ออกจากศาสนา และการไม่มีพระโอรสธิดา (มีเพียงคนเดียวที่ประสูติและสิ้นพระชนม์ในปี ค.ศ. 999) ทำให้รอแบร์เห็นพ้องกับพระสันตะปาปาซิลเวสเตอร์ที่ 2 ให้การแต่งงานถูกประกาศเป็นโมฆะในปี ค.ศ. 1000

ต่อมารอแบร์แต่งงานใหม่กับกงส์ต็องส์แห่งอาร์ล
# เกลนดา แจ็กสัน
เกลนดา เมย์ แจ็กสัน, ซีบีอี (9 พฤษภาคม ค.ศ. 1936 – 15 มิถุนายน ค.ศ. 2023) เป็นนักแสดงและนักการเมืองชาวบริติช เจ้าของรางวัลออสการ์, รางวัลเอมมี เเละรางวัลโทนี ทำให้เธอเป็นหนึ่งในนักแสดงเพียงไม่กี่คนที่ได้รับสามมงกุฎแห่งการแสดง

ในฐานะอาชีพนักแสดงในช่วงปลายทศวรรษ 1950 เธอใช้เวลาสี่ปีในฐานะสมาชิกของบริษัทรอยัลเชกสเปียร์ตั้งแต่ปี 1964 โดยเฉพาะผลงานกำกับของปีเตอร์ บรุก ในระหว่างที่แจ็กสันหันไปแสดงภาพยนตร์ เธอได้รับรางวัลออสการ์ สาขานักแสดงนำหญิงยอดเยี่ยมถึงสองครั้ง จากการแสดงในภาพยนตร์เรื่อง วีเมนอินเลิฟ (1970) และ อะทัชออฟคลาส (1973) และได้เข้าชิงอีกสองครั้งในสาขาเดียวกันจากเรื่อง ซันเดย์บลัดดีซันเดย์ (1971) และ เฮดดา (1975) เธอยังได้รับสองรางวัลจากไพรม์ไทม์เอ็มมีอะวอดส์ ในละครยาวทางช่องบีบีซีเรื่อง เอลิซาเบธอาร์ (1971) รวมถึงได้รับรางวัลโทนี สาขานักแสดงหญิงยอดเยี่ยมในด้านละครเวที จากการแสดงของเธอใน ทรีทอลวีเมน ที่เขียนโดยเอ็ดเวิร์ด อัลบี

แจ็กสันกลายเป็นสมาชิกสภาผู้แทนราษฎรครั้งแรกในปี 1992 โดยเป็นสมาชิกของฮัมสตีดและไฮเกต ในช่วงที่โทนี แบลร์เป็นนายกรัฐมนตรีสหราชอาณาจักรอยู่นั้น เธอดำรงตำแหน่งรัฐมนตรีว่าการกระทรวงคมนาคมตั้งแต่ปี 1997 ถึง 1999 ภายหลังมีการแบ่งเขตเลือกตั้งใหม่ในปี 2010 แจ็กสันเอาชนะคริส ฟิลล์จากพรรคอนุรักษนิยม ด้วยคะแนนอย่างสูสี และขึ้นเป็นสภาสามัญชนในเขตฮัมสตีดและคิลเบิร์นตั้งแต่นั้นเป็นต้นมา จนกระทั่งเกษียณตัวเองในการเลือกตั้งทั่วไปในสหราชอาณาจักร ปี 2015

ในด้านชีวิตส่วนตัว แจ็กสันแต่งงานกับผู้ประกาศข่าว รอย ฮอดจส์ ตั้งแต่ปี 1958 และหย่ากันในปี 1976 ทั้งคู่มีบุตรด้วยกันหนึ่งคนชื่อ แดน ฮอดจส์ (เกิด 7 มีนาคม ค.ศ. 1969) เป็นนักหนังสือพิมพ์ใน เดอะเมลออนซันเดย์
# ภาวะหลอดเลือดแข็ง
ภาวะหลอดเลือดแข็ง  เป็นโรคที่เกิดขึ้นจากการที่ภายในของหลอดเลือดแดงแคบลงเนื่องจากมีการก่อตัวของคราบจุลินทรีย์  ในขั้นต้นมักจะไม่มีอาการ เมื่อรุนแรงขึ้นอาจทำให้เกิดโรคหลอดเลือดหัวใจตีบ, โรคหลอดเลือดสมองตีบ หรือปัญหาเกี่ยวกับไต ขึ้นอยู่กับหลอดเลือดแดงที่ได้รับผลกระทบ อาการที่เกิดขึ้นนี้มักไม่ปรากฏจนกว่าจะถึงวัยกลางคน

ปัจจัยเสี่ยงในการเกิดโรคนี้ ได้แก่ ระดับคอเลสเตอรอลผิดปกติ, ความดันโลหิตสูง, โรคเบาหวาน, การสูบบุหรี่, โรคอ้วน, ประวัติของครอบครัว, และอาหารที่ไม่ดีต่อสุขภาพ คราบจุลินทรีย์ที่เกิดขึ้นประกอบด้วยไขมัน, คอเลสเตอรอล, แคลเซียม, และสารอื่น ๆ ที่พบในเลือด การหดตัวของเส้นเลือดจะ จำกัดการไหลเวียนของเลือดที่ประกอบด้วยด้วยออกซิเจน ไปสู่ส่วนต่างๆของร่างกาย

การป้องกันโดยปกติจะทำโดยกินอาหารที่ดีต่อสุขภาพ, ออกกำลังกาย, ไม่สูบบุหรี่, รักษาน้ำหนักตัวให้ปกติ การรักษาโรคอาจรวมถึงการใช้ยาสำหรับลดคอเลสเตอรอลเช่น statins ยาความดันโลหิตสูง หรือยาที่ลดการแข็งตัวเช่น แอสไพริน ในบางขั้นตอนอาจจะต้องดำเนินการเช่น การสวนสายเข้าหลอดเลือดหัวใจ, การผ่าตัดทำทางเบี่ยงหลอดเลือดหัวใจ, หรือการผ่าตัดเปิดหลอดเลือดคอที่ไปเลี้ยงสมอง

ภาวะหลอดเลือดแข็งมักจะเริ่มต้นเมื่อเป็นหนุ่มสาวและกำเริบขึ้นตามอายุ เกือบทุกคนจะได้รับผลกระทบเมื่ออายุ 65 ภาวะหลอดเลือดแข็งเป็นหนึ่งในสาเหตุสำคัญของการเสียชีวิตและความพิการในประเทศพัฒนาแล้ว ภาวะหลอดเลือดแข็งมีการอธิบายเป็นครั้งแรกใน 1575 อย่างไรก็ตามมีหลักฐานว่าเกิดขึ้นกับคนมาแล้วมากกว่า 5,000 ปีก่อน
# โซยุซ เอ็มเอส-10
โซยุซ เอ็มเอส-10 เป็นโครงการอวกาศโซยุซ เอ็มเอส ที่ภารกิจนั้นได้ล้มเหลวลงเมื่อวันที่ 11 ตุลาคม พ.ศ. 2561 เนื่องจากเกิดความผิดพลาดในตัวเครื่องเชื้อเพลิงคู่ที่ตัวยานโซยุซ เอ็มเอส 10 ถือเป็นเที่ยวบินที่ 139 ของจรวดโซยุซ โดยเป็นการส่งคน 2 คนจากโครงการเอ็กแพรนชัน 57 ไปสู่สถานีอวกาศนานาชาติ แต่ขณะปล่อยตัวเครื่องเชื้อเพลิงได้เกิดข้อผิดพลาด จึงจำเป็นต้องนำจรวจกลับสู่โลกโดยฉุกเฉิน นักบินอวกาศของคอสโมโดรม อะเลคเซย์ ออฟชินิน และนักบินอวกาศของนาซา นิค ฮากัวร์ กลับมาบนยังโลกด้วยความปลอดภัยทุกประการ เหตุการณ์ในครั้งนี้ถือว่าเป็นการที่ตัวเชื้อเพลิงเสียหายครั้งแรกในระดับความสูงสุด ในรอบ 43 ปี ตั้งแต่ยานโซยุซ 18เอ หลุดจากวงโคจร ในเดือนเมษายน พ.ศ. 2518

 ลูกเรือ 

 ขากลับ 

 ภารกิจ 

ไม่กี่นาทีหลักจากการปล่อยตัวจรวดขึ้นฟ้าในเวลา 8.40 นาฬิกา ตามเวลาสากลเชิงพิกัด ตามที่ลูกเรือรายงานว่ารู้สึกว่าเหมืออยู่ในสภาพของอารมณ์ไร้น้ำหนัก และแผงควบคุมจรวดได้แจ้งว่า ตัวขับเชื้อเพลิงของจรวดล้มเหลว โดยที่เสอร์เจีย เคอร์ไคยอส ได้อธิบายว่าเกิดจากที่จุลอุกกาบาตได้พุ่งชนตัวจรวดชั้นที่หนึ่งและสอง ถือเป็นเรื่องสุดวิสัย เกิดขึ้นได้ตลอดในอวกาศ ในระยะเวลาสั้น นักบินอวกาศได้ตัดสินใจดีดแคปซูลจากจรวดตกลงมาตามแนวกระสุนปืนด้วยความเร็วมากถึง 6-7 เท่าของแรงโน้มถ่วงโลก แต่นักบินอวกาศได้ตกลงมาอย่างปลอดภัยทุกประการ   จรวดขึ้นไปได้ถึงในระยะทาง  ก่อนตกลงมาโดยใช้เวลา 19 นาที และอีก 41 วินาที

ในเวลา 8.55 นาฬิกา ตามเวลาสากลเชิงพิกัด ทีมกู้ภัยและค้นหาได้พบลูกเรือและจรวจในระยะทาง  จากลานปล่อยตัวยาน ในที่  ทางตะวันออกเมืองแจสคาร์สกัน, ประเทศคาซักสถาน
หลังจากที่ทีมกู้ภัยและค้นหาได้ช่วยเหลือในเวลา 25 นาที นาซาได้แจ้งว่าได้อยู่กับอเลกเสย์ กับนิค นาซา ทีวี ได้ปล่อยภาพของลูกเรือทั้งสองที่กำลังตวจร่างกายก่อนที่จะไปที่ท่าอากาศยานแจสคาร์สกัน เวลา 12.04 นาฬิกา ตามเวลาสากลเชิงพิกัดNASA Live: Official Stream of NASA TV NASA TV, 11 October 2018. นักบินอวกาศได้เจอครอบครัว และญาติที่ท่าอวกาศยานบัยโกเงอร์Expedition 57 Crew Returns to Baikonur (NHQ201810110007) NASA at Flickr, 11 October 2018. ก่อนที่จะกลับมอสโก

 คลังภาพ
# สุพรรณ สันติชัย
สุพรรณ สันติชัย นักร้องชาวจังหวัดสุโขทัย ที่มีเพลงดังในอดีต อาทิ ยืนร้องให้คอยใคร แต่แน่แต่ปีหน้า นาคแปดเดือน พี่คอยที่ซอยบุปผา เป็นต้น ปัจจุบันได้ผันมาเป็นผู้อยู่เบื้องหลังนักร้องรุ่นใหม่
ประวัติ
สุพรรณ สันติชัย มีชื่อเล่นว่า "บัว" และมีชื่อนามสกุลจริงว่า ชัยธรรม ไกรสีกาจ  เกิด วันอังคาร 20 กุมภาพันธ์ ปีมะเส็ง พ.ศ. 2496 ภูมิลำเนา หมู่ 5 ต.ไกรนอก อ.กงไกรลาศ จ.สุโขทัย  พ่อชื่อ "บก" แม่ชื่อ "ครอบ" มีพี่ชาย 2 คน พี่สาวอีก 1 คน โดยสุพรรณ สันติชัย เป็นน้องคนสุดท้อง 

บันทึกแผ่นเสียง
สุพรรณ สันติชัย ได้รู้จักกับ ระพี เรือนเพชร (นักแต่งเพลง) และได้แต่งเพลง "ยืนร้องไห้คอยใคร" โดยที่มาของเพลง "ระพี" ถาม "สันติชัย" ว่า บ้านอยู่ที่ไหน ? สุพรรณ ตอบว่า กงไกรลาศ จึงเป็นที่มาของเพลง ยืนร้องไห้คอยใคร ที่มีท่อนจำที่ว่า...จะไปบ้านกงหรือจะไปลงสุโข ทัย... เพลงชุดนี้ประกอบด้วย เพลงยืนร้องไห้คอยใคร,พี่คอยที่ซอยบุปผา,นาคเดือนแปด,แต่งแน่แต่ปีหน้า ทั้งหมดเป็นผลงานของ ระพี เรือนเพชร บันทึกเสียงที่ห้องครูไพบูลย์ ศุภวารี เรียบเรียงเสียงประสานดนตรีโดย อ.แจ่ม จิตรกร บัวเนียม เพลงชุดนี้ก็เกิดโด่งดังขึ้นมา

ชื่อในการแสดง
ไตรภพ เกียรติภูมิ
ไพศาล วิไลศิลป์
สนธยา เทวัญ
สุพรรณ สันติชัย

เพลงดังในอดีต
ยืนร้องไห้คอยใคร  [ระพี เรือนเพชร,แต่งเพลง]
พี่คอยที่ซอยบุปผา
นาคเดือนแปด
แต่งแน่แต่ปีหน้า
รถเมล์สาย4
คนถูกแย่งแฟน
ถึงเลวก็รัก
อ้อนแม่
น้ำตาทหาร
เหลือแต่ความเศร้า

ปัจจุบัน
สุพรรณ สันติชัย อยู่เบื้องหลังการทำงานเพลงหลายชุด อาทิ
ศรเพชร ศรสุพรรณ ชุด ไปเที่ยวสุพรรณ  
ไชยา มิตรชัย ในชุด กระทงหลงทาง 
ธิดา ดวงดาว เพลงกอดฉันก่อนลา 
สุรชาติ สมบัติเจริญ 
กิ่ง ภัทรา 
ดวงจันทร์ สุวรรณี 
 ร่วมงานกับ มนต์ เมืองเหนือ ในค่ายอาร์เอส คุมนักร้องร้องเพลงในห้องอัด เช่น ดาว มยุรี สันติ ดวงสว่าง (บางชุด) แอน มิตรชัย  เป็นต้น
# โซฟี วิงเคิลแมน
โซฟี วิลเคลแมน หรือ เลดีเฟรเดอริก วินด์เซอร์  เกิดเมื่อวันที่ 5 สิงหาคม 2523 ณ ลอนดอน ประเทศอังกฤษ สหราชอาณาจักร เธอเป็นนักแสดงหญิงชาวอังกฤษ บิดาของเธอนั้นเป็นนักประวัติศาสตร์ ทั้งนี้เธอยังเป็นพี่สาวใน คลอเดีย วิลเคลแมน นักแสดงหญิงเช่นกัน 
 ผลงาน 
 2001: Me Without You
 2002: Ultimate Force as Woman in Bank
 2002: White Teeth as Joely
 2002: Waking the Dead as Joanna Gold/Clara Gold (2 episodes)
 2003: Chasing Alice
 2003: Keen Eddie as Prudence 
 2003: Agatha Christie's Poirot as Angela Warren 
 2004: Suzie Gold as Debbie Levine
 2004: AD/BC: A Rock Opera as Wise Man
 2005: อภินิหารตำนานแห่งนาร์เนีย ตอน ราชสีห์ แม่มด กับตู้พิศวง รับบท  ซูซาน พีเวนซี่ (ตอนโต)
 2005–2010: Peep Show as Big Suze (10 episodes)
 2006: Lewis as Regan Peverill
 2006: Dalziel and Pascoe as Alice Shadwell (2 episodes)
 2007: The Trial of Tony Blair as Fiona
 2007: Shattered as Natalie Encore
 2007–present: Harry and Paul as various roles/characters 
 2008: The Palace as Princess Eleanor (8 episodes)
 2008: Love Live Long as Rachel
 2008: Seared as Stranger
 2009: Plus One as Abby Ross 
 2009: Kingdom as Kate 
 2009: Red Dwarf: Back to Earth as Katerina (2 episodes)
 2009: Red Dwarf: The Making of Back to Earth as Herself
 2009: Robin Hood as Ghislaine 
 2010: 100 Questions as Charlotte Payne (6 episodes)
 2011: Lead Balloon
 2011: CSI: Miami as Sharon Kirby 
 2011: Death in Paradise as Mrs Hamilton 
 2012: Titanic as Dorothy Gibson
 2015: Hot in Cleveland as Jill Scroggs (1 episode)
 2011–2015: Two and a Half Men as Zoey (Seasons 9–12)
 2016: Milo Murphy's Law as Time Ape
 2018: Trust as Margot
 แต่งงาน 
14 กุมภาพันธ์ 2552 เธอได้หมั้นกับ ลอร์ดเฟรเดอริก วินด์เซอร์ พระโอรสใน เจ้าชายไมเคิลแห่งเคนต์ และ เจ้าหญิงไมเคิลแห่งเคนต์ และสมรสกันเมื่อวันที่ 12 กันยายน ปีเดียวกัน โดยได้รับนามว่า เลดีเฟรเดอริก วินด์เซอร์ และเป็นสมาชิกพระราชวงศ์อังกฤษ ทั้งคู่มีบุตรกัน 2 คน
# อาณาจักรเห็ด
อาณาจักรเห็ด  เป็นเมืองสมมุติในเกมมาริโอ และเป็นที่แรกสุดของเกมนี้

ข้อมูล
อาณาจักรเห็ดเป็นอาณาจักรแบบยุคกลาง ระบอบราชาธิปไตย โดยมีเจ้าหญิงพีชเป็นทั้งผู้นำและผู้สืบทอด ส่วนเกมซุปเปอร์มาริโอ อาร์พีจี และเปเปอร์มาริโอ'' อธิบายว่าผู้นำของอาณาจักรคือนายกรัฐมนตรี ในขณะที่เจ้าหญิงพีชและพี่น้องมาริโอเป็นมนุษย์ แต่ประชากรของอาณาจักรเป็นโท้ด (หรือ "คิโนปิโอ" ในญี่ปุ่น) ในอาณาจักรนี้มีสัตว์หลายชนิด เช่นโยชิ, กูปปะ, กูมบา ฯลฯ อาณาจักรนี้มักถูกบาวเซอร์โจมตีบ่อยครั้งเพื่อลักพาตัวเจ้าหญิงพีชเกือบทุกเกม เนื่องจากว่าเธอมีพลังที่จะหยุดการทำงานของเขา แต่ในเกมช่วงแรกนั้น เขาลักพาตัวเธอเพราะตกหลุมรัก ในเกมมาริโอส่วนใหญ่อธิบายว่าอาณาจักรเห็ดเป็นศัตรูกับแคว้นบาวเซอร์ของอาณาจักรคูปะ(Koopa Kingdom) ไม่มีใครรู้ว่าอาณาจักรนี้แยกต่างหากหรืออยู่ในบางส่วนของอาณาจักรเห็ด

สถานที่ต่างๆ
ปราสาทเจ้าหญิงพีช เป็นปราสาทขนาดใหญ่แนวยุโรปยุคกลาง ตัวปราสาทและหลังคามีสีขาวและแดง เป็นที่อยู่ของเจ้าหญิงพืช และบริวารของเธอ

ปราสาทบาวเซอร์ เป็นที่อยู่ของบาวเซอร์ โดยตัวปราสาทมักจะถูกทำลายและสร้างใหม่หลายครั้ง รอบๆ ปราสาทมักจะมีธารลาวา, กับดัก และสมุนของบาวเซอร์ 

เมืองโท้ด เป็นเมืองหลวงของอาณาจักรเห็ด โดยมีประชากรเป็นโท้ด และประชากรส่วนน้อย เช่น ชาแมน, กูปปะ พาราทรูปปา (เต่าบิน) และดูแกน

ทิวทัศน์
thumb|160px|right|ภาพเห็ดในเกมมาริโอ
นาตาลี กริกสัน สังเกตว่าทุ่งหญ้า, ภูเขา, น้ำตก และเห็ดสีแดงสลับกับขาว รอบๆ ปราสาทเจ้าหญิงพีช ดูเหมือนสิ่งที่มีในเมืองออสโล

การขนส่งและสิ่งของ
การขนส่งในอาณาจักรเห็ดคือท่อน้ำ โดยขึ้นอยู่ตามขนาด เช่น: บางท่อจะไปได้แค่ระยะหนึ่ง (เช่นบนและใต้ดิน) ในขณะที่บางท่อไปได้ถึงบริเวณอื่น ในอาณาจักรเห็ดมีสิ่งของมากมาย เช่นอิฐสีน้ำตาล และอิฐ "ปรัสนี"(?) สีทองโดยมีเงินหรือไอเท็มพิเศษอยู่ด้านใน จากข้อมูลวิดีโอเกมของซูเปอร์มาริโอบราเธอส์เขียนว่า บาวเซอร์ได้สาปชาวโท้ดหลายตัวให้กลายเป็นอิฐและอีควิซีตัม

การล้อเลียน
GamesRadarได้เขียนหัวข้อ "7 อันดับสิ่งที่แปลกที่สุดในอาณาจักรเห็ด" ตัวอย่างเช่น "วีรบุรุษของอาณาจักรคือช่างประปา", "ระบอบการปกครองดูสับสนและยุ่งเหยิง" และ"ทุกอย่างมีชีวิตหมด"

นักศึกษาในมหาวิทยาลัยคาร์เนกีเมลลอนได้ทำหนังสือสำรวจสายพันธุ์ของเห็ดราในอาณาจักรเห็ด และหลังจากนั้น ทาง"โกตาคุ"ได้แนะนำให้อ่านหนังสือเล่มนี้ 

ดูเพิ่ม
ไฮรูล
# ช่องแคบบริสตอล
ช่องแคบบริสตอล (,) เป็นช่องแคบขนาดใหญ่ในเกาะบริเตนใหญ่ที่อยู่ระหว่างเดวอนกับซัมเมอร์เซตในเซาท์เวลส์ และเชื่อมระหว่างปากแม่น้ำเซเวิร์นกับมหาสมุทรแอตแลนติกตอนเหนือ
# โปรมป์ตูอาริอูงอีโกนูงอีงซิงนิออรูง
โปรมป์ตูอาริอูงอีโกนูงอีงซิงนิออรูง  มีชื่อเต็มว่า ปรีมา ปาร์ส โปรมป์ตูอาริอี อีโกนูง อีงซิงนิออรูง อา เซกูโล ฮอมินูง ซูบิแอ็กตีส เอโอรูง วีติส แปร์ ก็อมแป็นดิอูง แอ็กส์ ปรอบาติสซิมีส เอาโตริบุส เดซูมป์ตีส   เป็นหนังสือประติมานวิทยาแต่งโดยกีโยม รูเย  หนังสือนี้เผยแพร่ที่เมืองลียง ฝรั่งเศส ใน ค.ศ. 1553 ในหนังสือนี้มีภาพบุคคลในรูปเหรียญพร้อมกับประวัติย่อความของบุคคลสำคัญ อย่างไรก็ตาม จูเลียน ชาร์มาน ผู้แต่ง เดอะไลบรารีออฟแมรีควีนออฟสกอตส์ ตัดสินผลงานนี้ว่า "ไม่ได้เป็นประโยชน์กับศาสตร์แห่งเหรียญโบราณมากนัก"Sharman, p. 153. 

ข้อมูล
หนังสือนี้มีภาพพิมพ์แกะไม้ประมาณ 950 รูป โดยภาพแรกนั้นคือภาพของอาดัมและอีฟStark, p. 118. "Promptuarii Iconum insigniorum a Seculo Hominum, with 950 fine woodcut medallion portraits (many English).""Abhandlungen Der Königlich Preussischen Akademie Der Wissenschaften, Philosophisch-Historische Classe.", p. 3. "I. In der Prima pars promptuarii iconum insigniorum a seculo hominum, subiectis eorum vitis, per compendium ex probatissimis autoribus desumptis. Lugduni, apud Gulielmum Rovillium 15 5 3 beginnt die Reihe der kleinen münzenartig gezeichneten Holzschnittbildchen mit Adam, neben den zunächst Eva gestellt ist. In der Vorrede rühmt der Verleger den Nutzen seines Werkes, und sein Latein mit einigen griechischen, freilich nicht immer in ganz richtiger Gestalt erscheinenden Zieraten schmückend, bemerkt er..."
# บารอนเนสกอซตา ฟอน เดม บุสส์เช-เฮดเดนฮัวเซน
บารอนเนสกอซตา ฟอน เดม บุสส์เช-เฮดเดนฮัวเซน  เกิดเมื่อวันที่ 26 มกราคม 2445 เป็นธิดาของบารอนจอร์จ ฟอน เดม บุสส์เช-เฮดเดนฮัวเซน และ บารอนเนสกาเบียลลา ฟอน เดม บุสส์เช-เฮดเดนฮัวเซน ตระกูลของเธอนั้น เป็น 1 ในสาขาราชวงศ์บุสส์เช พ่อของเธอรับราชการทหาร ทั้งนี้เธอเป็นญาติในโดโรเทีย ซอลเวียติ พระชายาใน เจ้าชายวิลเฮล์มแห่งปรัสเซีย (2449-2483)

 สมรส 
เธอแต่งงานกับ เคลาส์ เฟลิกซ์ ฟอน อัมส์เบิร์ก เมื่อวันที่ 4 กันยายน 2467 โดยมีบุตรดังนี้
 ซิกริด ฟอน อัมส์เบิร์ก
 เจ้าชายเคลาส์แห่งเนเธอร์แลนด์
 เร็กซ์ ฟอน อัมส์เบิร์ก
 มาร์กริด ฟอน อัมส์เบิร์ก
 บาบารา ฟอน อัมส์เบิร์ก
 เทดา ฟอน อัมส์เบิร์ก
 คริสตินา ฟอน อัมส์เบิร์ก

ในปี 2471 เธอได้ย้ายไปพำนัก ณ ดินแดนแทนกันยีกา หรือ แทนซาเนีย ในปัจจุบัน ซึ่งหลบหนีจากเหตุสงครามโลกครั้งที่สอง โดยสามีของเธอนั้นเป็นผู้จัดการโรงงาน ปูนซีเมนต์เยอรมนี-อังกฤษ ก่อนจะนิวัติกลับประเทศในปี 2490 

บารอนเนสกอซตา ฟอน เดม บุสส์เช-เฮดเดนฮัวเซน เสียชีวิตลงเมื่อวันที่ 13 มิถุนายน 2539 สิริอายุรวม 94 ปี
# การล้อมมะละกา (พ.ศ. 2149)
การล้อมมะละกา ใน พ.ศ. 2149 เป็นการสู้รบทางทหารที่เกิดขึ้นระหว่างทหารชาวดัตช์ที่นำโดย Cornelis Matelief กับผู้บัญชาการทหารโปรตุเกส André Furtado de Mendonça ใน A Famosa, รัฐมะละกา

กลุ่มเล็ก ๆ ของกองทัพโปรตุเกสสามารถควบคุมและระงับการโจมตีของชาวดัตช์ในเมืองนี้ได้จนถึงกองกำลังช่วยเหลือที่นำโดย Martim Afonso de Castro ได้มาถึง ซึ่งทำให้ชาวดัตช์หยุดล้อมและถอยทัพ หลังจากการสู้รบครั้งนี้ชาวดัตช์ก็แพ้โปรตุเกสอีกครั้งในการรบแห่งเคป Cape Rachado
# ดาลูนเดิน
ดาลูนเดิน  เป็นเทศบาลในจังหวัดบา-แร็ง แคว้นกร็องแต็สต์ ประเทศฝรั่งเศส ประกอบด้วยประชากร 1,066 คน (ในวันที่ 1 มกราคม 2015) มีแม่น้ำไรน์ติดกับตัวเมืองอยู่ทางใต้ และทางด้านตะวันออกเป็นพรมแดนติดกับประเทศเยอรมนี

 สถิติประชากร 
+ สถิติประชากรตั้งแต่ 1910 ถึง 2013 Gemeindeverzeichnis Deutschland 1900 – Kreis Hagenau 1910 1962 1968 1975 1982 1990 1999 2007 2013 576  677  691  823  846  867  874  974  1,010
# ซารีนามารีเยีย โดลโกลรูโคลย่า
ซารีนามารีเยีย โดลโกลรูโคลย่า   (สิ้นพระชนม์ราว ค.ศ. 1580)  เป็นมเหสีองค์ที่ 7 ในซาร์อีวานที่ 4 แห่งรัสเซีย ทั้งสองพระองค์อาจจะทรงอภิเษกสมรสกันในปี ค.ศ. 1580 (โดยไม่ได้รับอนุญาตจากทางศาสนจักร)
ตำนานพื้นบ้านของรัสเซียกล่าวว่าซาร์อีวานทรงจับได้ว่าพระนางนอกพระทัยพระองค์ ซาร์อีวานจึงทรงมีรับสั่งให้นำพระนางไปถ่วงนํ้าจนสิ้นพระชนม์ ในบรรดามเหสีทั้ง 8 พระองค์ของพระเจ้าซาร์อีวานที่ 4 มีเพียง ซารีนามารีเยีย โดลโกลรูโคลย่า และ ซารีนาวาซิลีซา เมเลนเตเยวา เท่านั้นที่ไม่มีการกล่าวถึงในเอกสารร่วมสมัยСперанский М. Н. Русские подделки рукописей в начале XIX в. — ПИ, 1956, т. V, с. 100

  อ้างอิง
# ฮะดีษเกี่ยวกับสิบคนที่ถูกสัญญาว่าได้เข้าสวรรค์
ศาสดามุฮัมมัดได้ระบุเศาะฮาบะฮ์สิบคนจำเพาะที่ถูกสัญญาว่าจะได้เข้าสวรรค์ กลุ่มคนในฮะดีษนี้ถูกเรียกเป็น อัลอะชะเราะตุลมุบัชชิรูนบิลญันนะฮ์ 
ฮะดีษนี้ถูกรวบรวมในชุดหนังสืออัลกุตุบุสซิตตะฮ์ 2 เล่มจาก 6 เล่ม ได้แก่: ญาเมียะอ์อัตติรมีซี กับ ซุนันอะบูดาวูด

ฮะดีษที่บันทึกโดย ญามิอ์ อัตติรมิซี มีดังนี้:

มุมมองของซุนนี
ซุนนีให้น้ำหนักฮะดีษนี้แตกต่างกัน โดยฝ่ายซุนนีส่วนใหญ่ยอมรับฮะดีษนี้ ในขณะที่ชีอะฮ์ปฏิเสธมันทั้งหมด มีชุดสะสมที่รายงานฮะดีษนี้สามอัน คือ ติรมีซี อะบูดาวูด และอิบน์มาญะฮ์

ชุดสะสมฮะดีษของซุนนี เรียกว่า อัลกุตุบุสซิตตะฮ์ (ชุดสะสมฮะดีษสำคัญทั้งหก) ได้แก่: เศาะเฮียะฮ์อัลบุคอรี, เศาะเฮียะฮ์มุสลิม, ซุนันอะบูดาวูด, อัสซุนะนุศศุฆรอ, ญาเมียะอ์ อัตติรมีซี และ ซุนัน อิบน์มาญะฮ์ เศาะเฮียะฮ์อัลบุคอรีและ เศาะเฮียะฮ์มุสลิม ถือกันว่าเป็นชุดฮะดีษที่น่าเชื่อถือที่สุดMuqaddimah Ibn al-Salah, pg. 160 Dar al-Ma’aarif edition; al-Tirmithi, under #3748; al-Tirmithi, Volume 5, Page 605, Hadith 3748; Abu Daoud, #4649 and #4650

 มุมมองของชีอะฮ์ 
ชีอะฮ์ปฏิเสธฮะดีษนี้ทั้งหมด เพราะในคลังข้อมูลฮะดีษของพวกเขาไม่มีธรรมเนียมนี้ พวกเขาเชื่อว่าธรรมเนียมถูกแต่งขึ้นในคลังข้อมูลซุนนีในสมัยราชวงศ์อุมัยยะฮ์
# เฮเลน เฮส์
เฮเลน เฮส์ บราวน์ (10 ตุลาคม ค.ศ. 1900 – 17 มีนาคม ค.ศ. 1993) เป็นนักแสดงชาวอเมริกันที่ประกอบอาชีพการแสดงนานถึง 80 ปี ได้รับการขนานนามว่าเป็น "สุภาพสตรีหมายเลขหนึ่งของโรงละครอเมริกัน" และเป็นหนึ่งในสิบห้าคนที่ได้รับรางวัลจากสี่เวทีสำคัญของวงการฮอลลีวูดอันประกอบไปด้วยรางวัลเอมมี, แกรมมี, ออสการ์ และรางวัลโทนี (EGOT) ในปี ค.ศ. 1986 เฮส์ได้รับเกียรติรับเหรียญอิสรภาพประธานาธิบดี ซึ่งถือเป็นเหรียญสูงสุดของพลเรือน จากประธานาธิบดีสหรัฐ โรนัลด์ เรแกนReagan, Ronald."Ronald Reagan: Remarks at the Presentation Ceremony for the Presidential Medal of Freedom – May 12, 1986" presidency.ucsb.edu, May 12, 1986, accessed August 27, 2011 และได้รับเหรียญศิลปินดีเด่นแห่งชาติจากสหรัฐในปี ค.ศ. 1988

เฮเลน เฮส์ อะวอดส์ เป็นงานประกาศรางวัลประจำปีที่มอบให้กับโรงละครอเมริกันในวอชิงตัน ดี.ซี. เริ่มมาตั้งแต่ปี ค.ศ. 1984 โดยชื่องานตั้งตามชื่อของเธอเอง ในปี ค.ศ. 1955 โรงละครฟุลตัน บนถนน 46 ในนครนิวยอร์ก ย่านโรงละครบรอดเวย์ ได้เปลี่ยนชื่อเป็นโรงละครเฮเลน เฮส์ เพื่อเป็นเกียรติแก่เธอ เฮส์มีชื่อบนดวงดาวในฮอลลีวูดวอล์กออฟเฟม อยู่ที่ 6220 ฮอลลีวูดบูเลวาร์ด และมีชื่ออยู่ในหอเกียรติยศโรงละครอเมริกัน เธอยังถูกยกย่องให้เป็นหนึ่งในผู้หญิงที่ยิ่งใหญ่ที่สุดของโรงละครแห่งศตวรรษที่ 20
# ยุทธการที่วากรัม
ยุทธการที่วากรัม เป็นการรบระหว่างจักรวรรดิฝรั่งเศสที่ 1 กับจักรวรรดิออสเตรีย ซึ่งฝรั่งเศสได้รับชัยชนะ จนทำให้เกิดสนธิสัญญาเชินบรุน และเป็นการจบสงครามสหสัมพันธมิตรครั้งที่ห้า ซึ่งทำให้นโปเลียนได้ครอบครองยุโรปกลางอย่างสมบูรณ์ ส่วนสงครามคาบสมุทรนั้นยังคงดำเนินต่อไป

 เหตุการณ์ที่เชื่อมโยงกับยุทธการที่วากรัม 
ในยุทธการที่อัสเพิร์น-เอ็สลิง ฌ็อง ลาน แม่ทัพของฝรั่งเศสได้รับบาดเจ็บ ก่อนตาย เขาได้ขอให้นโปเลียนแต่งตั้งนีกอลา อูดีโน ให้รับตำแหน่งต่อจากเขา
# ซิงโครตรอน
ซิงโครตรอน  เป็นเครื่องเร่งอนุภาคแบบกลมชนิดหนึ่ง เป็นเครื่องสืบต่อจากไซโครตรอน เครื่องนี้จะลำเลียงลำอนุภาคที่เร่งตัวขึ้นนั้นไปตามเส้นทางที่เป็นวงแบบปิดและคงที่ สนามแม่เหล็กซึ่งบิดลำอนุภาคเข้าไปในเส้นทางดังกล่าวจะทวีตัวขึ้นตามลำดับในระหว่างกระบวนการเร่งความเร็ว สนามแม่เหล็กจึงถูกประสานเข้ากับเวลาเพื่อเพิ่มพลังงานจลน์ของอนุภาคเหล่านั้น

ซิงโครตรอนเป็นหนึ่งในแนวคิดเรื่องแรกของเครื่องเร่งอนุภาคที่สามารถสร้างโครงสร้างขนาดใหญ่ได้เนื่องจากการดัดงอและการเร่งความเร็วของลำแสงสามารถแยกออกเป็นส่วนต่าง ๆ ได้ ตัวเร่งอนุภาคที่มีประสิทธิภาพมากที่สุดคือรุ่นซิงโครตรอน เครื่องเร่งอนุภาคซิงโครตรอนที่ใหญ่ที่สุดยังเป็นเครื่องเร่งอนุภาคที่ใหญ่ที่สุดในโลกอีกด้วย (Large Hadron Colider)

วลาดิเมียร์ เว็คสเลอร์ คิดค้นแนวคิดเรื่องซิงโครตรอนในปี ค.ศ. 1944 เอ็ดวิน แมคมิลาน สร้างเครื่องซิงโครตรอนอิเล็กตรอนเครื่องแรกในปี ค.ศ. 1945 เซอร์มาร์คัส โอลิแฟนท์ ออกแบบเครื่องซิงโครตรอนโปรตอนเครื่องแรก และสร้างเครื่องดังกล่าวขึ้นในปี ค.ศ. 1952

 ชนิด 
เครื่องซิงโครตรอนชนิดพิเศษหลายชนิดใช้กันในปัจจุบัน
 วงแหวนกักเก็บอนุภาค เป็นซิงโครตรอนชนิดพิเศษซึ่งพลังงานจลน์ของอนุภาคคงที่
 การแผ่รังสีซิงโครตรอน คือการรวมกันของชนิดของตัวเร่งอิเล็กตรอนชนิดต่าง ๆ รวมทั้งวงแหวนกักเก็บอนุภาคที่สร้างรังสีแม่เหล็กไฟฟ้าที่ต้องการ การแผ่รังสีจะใช้ในสถานีทดลองที่ตั้งอยู่บนระบบลำเลียงแสง นอกเหนือจากแหวนกักเก็บอนุภาคแล้วแหล่งกำเนิดแสงซิงโครตรอนมักประกอบด้วยตัวเร่งปฏิกิริยาเชิงเส้นและตัวเร่งจะใช้เพื่อเร่งอิเล็กตรอนให้เป็นพลังงานสุดท้ายก่อนที่จะถูก "เตะ" ลงในแหวนกักเก็บอนุภาค
แหล่งกำเนิดแสงซิงโครตรอนบางครั้งเรียกรวมกันว่าว่า "ซิงโครตรอน" แม้ว่าจะไม่ถูกต้องตามเทคนิคก็ตาม
เครื่องเร่งอนุภาคกลมก็เป็นการรวมกันของเครื่องเร่งอนุภาคต่างชนิด รวมถึงแหวนกักเก็บอนุภาค 2 ชุดและเครื่องเร่งอนุภาคก่อนเร่งจริง